text: Stifter af netværket minevenner.dk: Behovet er kæmpestort
  30 december 2017 kl. 16.45
  Camilla Lind Følsgaard er stifter af hjemmesiden minevenner.dk. Her kan familier invitere eller tilmelde sig en nytårsfest. Hun mener, at behovet er stort for at få nye bekendtskaber - og at det er nemmere via en hjemmeside.
  Nytåret er for mange en festaften med gode venner, men hvis vennerne mangler, er aftenen være lidt af en prøvelse.
  Folkebevægelsen mod Ensomhed og Mary Fonden har tidligere i år lavet en undersøgelse om ensomhed. Her svarede syv procent, at de var mest ensomme nytårsaften. Kun fire procent var mest ensomme juleaften.
  Nu prøver netværket minevenner.dk at bekæmpe nytårs-ensomheden ved hjælp af initiativet "Festen & Gæsten". Her kan familier med børn invitere eller tilmelde sig nytårsfesten.
  Camilla Lind Følsgaard har selv åbnet sit hjem for nytårsfest for ukendte gæster.
  - Det overrasker mig gang på gang, hvor åbne folk er, og hvor villige de er til at række hånden ud sige, at de gerne vil møde en masse nye menneske.
  Stifteren af hjemmesiden mener, at behovet er kæmpe stort for at få nye kontakter og bekendtskaber.
  - Vi har eksisteret i et lille halvandet årstid, og der er cirka 3300 tilmeldte for nuværende, men jeg tror kun det er toppen af isbjerget.
  Se hele interviewet med Camilla Lind Følsgaard øverst i artiklen.
  